રાજકોટીયનોએ રેકડીઓમાં મળતા ભૂંગળા-બટેટાનો ચટાકો લેતા પહેલા ચેતવુ પડે તેવી હકિકત સામે આવી છે. શહેરના શાસ્ત્રીમેદાનની સામે અને પીડીએમ કોલેજ પાસે આવેલી નાસ્તાગલીમાં મનપાની આરોગ્ય શાખાએ કરેલા ચેકિંગ દરમિયાન કેન્સર નોતરી શકે તેવા ઘાતક લાલ કલરથી રંગાયેલા લાલચટાક બટેટા મળી આવ્યા હતા. બે ડઝનથી વધુ રેકડીઓમાંથી આવા અખાદ્ય ભૂંગળા-બટેટાનો ૧૮૫ કિલોથી વધુ જથ્થો નાશ કરાયો હતો.